open-index/open-wikipedia-markdown huggingface dataset:
Gram

**Gram** (bahasa Greek/Latin: *grámma*), dengan simbol **g**, ialah unit jisim.

Pada asalnya ditakrifkan sebagai "berat mutlak untuk air tulen yang sama dengan kuasa tiga satu perseratus meter pada suhu ais mencair"  (kemudiannya 4&nbsp;°C), satu gram kini ditakrifkan sebagai satu perseribu kilogram, unit asas SI, atau 1×10<sup>−3</sup> kg yang pada dirinya ditakrifkan sebagai sama dengan jisim sebuah prototaip fizikal yang dikekalkan oleh Biro Timbang dan Ukur Antarabangsa.

## Contoh
Kesemua jisim yang berikut adalah anggaran:
* Tutup pen plastik (Bic): 1 gram
* Sebiji gula-gula Smartie: 1 gram 
* Satu sudu teh gram: 4.745 gram
* Klip kertas: 0.5 - 1.5 gram 
* Sehelai kertas A4 yang biasa: 5 gram
* 1 wang kertas Amerika Syarikat (mana-mana peringkat nilai): 1 gram 
* 1 nikel Amerika Syarikat: 5 gram (amat tepat ketika masih baru) 

## Singkatan-singkatan yang lain
Gram kekadang disingkatkan sebagai 'gm' atau 'gr'. Bagaimanapun, singkatan yang sah ialah 'g', dan bukannya 'gm' atau 'gr'.

## Sejarah
Gram ialah unit asas untuk jisim dalam sistem metrik Perancis yang asal, serta juga untuk Sistem unit sentimeter-gram-saat (CGS). Perkataan "gram" berasal daripada perkatan Latin Akhir, *gramma*, yang membawa pengertian berat kecil.

## Kegunaan
Pada hari ini, gram digunakan dengan paling meluas sebagai satu unit ukuran untuk ramuan-ramuan bukan cecair bagi tujuan memasak-masak serta untuk membeli barang runcit di seluruh dunia. Untuk barang-barang makanan yang biasanya dijual dalam jumlah yang jauh kurang daripada 1 kg, harga unit biasanya diberikan untuk setiap 100 g.

Kebanyakan piawai dan keperluan undang-undang untuk label pemakanan bagi barang-barang makanan memerlukan kandungan-kandungan relatifnya dinyatakan untuk setiap 100g barang tersebut agar angka-angkanya boleh juga dibaca sebagai peratusan.

## Faktor pertukaran
* 1 grain = 0.06479891 gram
* 1 aun avoirdupois = 28.349523125 gram
* 1 auns troy = 31.1034768 gram

## Lihat juga
* Gram emas
* Pertukaran unit

## Rujukan


## Pautan luar
* Pertukaran gram (berat) kepada sudu (isi padu), sebagaimana yang digunakan untuk memasak
Jérusalem (Verdi)

***Jérusalem*** ialah opera empat babak penggubah Giuseppe Verdi ditulis untuk libreto Itali oleh Alphonse Royer dan Gustave Vaëz. Libreto opera ini merupakan terjemahan dan adaptasi dari libreto Itali untuk opera I Lombardi alla prima crociata. Persembahan pertama opera ini dibuat di Académie Royale de Musique di Paris pada November 26, 1847.

Pada tahun 1850, teks bahasa Perancis telah diterjemahkan kepada bahasa Itali dan dipersembahkan sebagai *Gerusalemme* di Teatro alla Scala di Milan, Itali.

## Peranan

## Aria-aria terkenal
* "Ah viens démon, esprit du mal" - Roger dalam Babak I 
* "Oh dans l'ombre, dans la mystère" - Roger dalam Babak I
* "Quell'ivresse, bonheur suprême" - Hélène dalam Babak II, Adegan I 
* "Ô jour fatal, ô crime" - Roger dalam Babak II, Adegan I 
* "Je veux encore entendre" - Gaston dalam Babak II, Adegan II 
* "Mes plaintes mes plaintes sont vaines" - Hélène dalam Babak III, Adegan I 
* "Non, non votre rage" - Hélène dalam Babak III, Adegan I 
* "Ô mes amis, mes frères d'armes" - Gaston dalam Babak III, Adegan II 

## Rujukan


## Buku rujukan
* *The Viking Opera Guide* ed. Amanda Holden. London: Viking, 1993. ISBN 0-670-81292-7 

## Pautan luar
* Sinopsis “Jérusalem “ 
* Pengkalan data aria
Il corsaro

***Il corsaro*** ("Lanun") ialah opera tiga  babak penggubah  Giuseppe Verdi ditulis untuk libreto Itali oleh Francesco Maria Piave, berdasarkan puisi Lord Byron yang berjudul *The Corsair*.  Persembahan pertama opera  ini dibuat di Teatro Grande di Trieste, Itali pada Oktober 25, 1848.

## Peranan

## Aria-aria terkenal
* "Sì, di Corsari il fulmine" - Corrado dalam Babak I, Adegan I
* "Tutto parea sorridere" - Corrado dalam Babak I, Adegan I 
* "Non so le tetre immagini" - Medora dalam Babak I, Adegan II 
* "Ah conforto è sol la speme" - Gulnara dalam Babak II, Adegan I
* "Vola talor dal carcere" - Gulnara dalam Babak II, Adegan I
* "Salve, Allah! tutta quanta" - Seid dalam Babak II, Adegan II 
* "Cento leggiadre vergini" - Seid dalam Babak III, Adegan I 
* "S'avvincina il tuo momento" - Seid dalam Babak III, Adegan I 

## Rujukan


## Pautan luar
*Libreto “Il corsaro” 
*Pengkalan data aria
La battaglia di Legnano

***La battaglia di Legnano*** ("Pertempuran Legnano") ialah opera empat  babak penggubah Giuseppe Verdi ditulis untuk libreto Itali oleh Salvatore Cammarano, berdasarkan lakonan pementasan *La Battaille de Toulouse* yang ditulis oleh Joseph Méry.  Persembahan pertama opera ini dibuat di Teatro Argentina di Rom pada Januari  27, 1849.

## Peranan

## Aria-aria terkenal
* "La pia materna mano" - Arrigo dalam Babak I, Adegan I
* "Ah m'abbraccia d'esultanza" - Rolando dalam Babak I, Adegan I
* "A frenarti o cor nel petto" - Lida dalam Babak I, Adegan II
* "Quante volte come un dono" - Lida dalam Babak I, Adegan II 
* "Ah scellerate alme d'inferno" - Rolando dalam Babak III, Adegan II 
* "Se al nuovo dì pugnando" - Rolando dalam Babak III, Adegan II
* "Ah se di Arrigo e Rolando" - Lida dalam Babak IV 

## Rujukan


## Pautan luar
*Libreto "La battaglia di Legnano" 
*Pengkalan data aria
Aroldo

***Aroldo*** ialah opera empat  babak penggubah Giuseppe Verdi  ditulis untuk libreto Itali oleh Francesco Maria Piave, berdasarkan kerja awal mereka berjudul *[[Stiffelio]]*. Persembahan pertama opera ini dibuat di Teatro Nuovo di  Rimini, Itali pada Ogos  16, 1857. Drama ini merupakan drama karya Verdi yang paling kurang dipersembahkan.

## Peranan

## Plot
:Masa: Sekitar 1200 
:Tempat: England dan Scotland  

## Rujukan


## Pautan luar
*Libreto "Aroldo"
Auns (nyahkekaburan)

**Auns** boleh merujuk kepada:
* **[[auns]]**, nama untuk berbagai-bagai unit jisim
* **[[auns-daya]]**, unit daya yang merupakan 1&frasl;16 paun-daya
* **[[fluidauns]]**, nama untuk berbagai-bagai unit isi padu
* **auns**, nama untuk unit panjang yang digunakan untuk mengukur tebalnya kulit lembu atau kulit-kulit yang lain.
Josh Duhamel

**Joshua David Duhamel** (lahir 14 November 1972) ialah seorang pelakon serta bekas model Amerika Syarikat yang terkenal berikutan lakonannya dalam siri-siri televisyen serta drama-drama. Dia mula dikenali sebagai **Leo du Pres** dalam siri TV ABC, *[[All My Children]]*, dan sebagai pegawai keselamatan James Caan, **Danny McCoy** dalam siri TV NBC *[[Las Vegas (siri TV)|Las Vegas]]*.

## Filem-filem lakonan

## Pautan luar
*
Tania Bailey

**Tania Bailey** (lahir 2 Oktober 1979, di Stamford, United Kingdom) ialah seorang pemain skuasy profesional dari England. 
 
Sebagai pemain remaja, Bailey memenangi Kejohanan Remaja Dunia pada tahun 1997 dan mengetuai pasukan England untuk memenangi gelaran juara Berpasukan Dunia dan Eropah.

Satu kemalangan menyebabkan dia terpaksa berehat selepas menjalani pembedahan ketika dia berumur 21 tahun, dan dia berjaya sembuh dan menyambung semula kerjayanya. 

Pada tahun 2003, Bailey menjadi naib juara selepas tewas kepada Sarah Fitz-Gerald pada perlawanan akhir Terbuka British. Dia pernah menduduki ranking No. 4 dunia.

## Pautan luar

* taniabailey.net
* Profil di squashinfo.com
* Artikel di squashtalk.com
Gram (nyahkekaburan)

**Gram** boleh merujuk kepada:

Dalam **sains dan teknologi**:
* Gram, unit ukuran jisim
* Gram-daya, sila lihat kilogram-daya
* Pewarnaan Gram, kaedah untuk membezakan bakteria, dengan hasil-hasilnya merupakan Gram-positif dan Gram-negatif 
* Dalam perkomputeran grid, Pengurus Peruntukan Sumber Grid (GRAM; bahasa Inggeris: *Globus (or: Grid) Resource Allocation Manager*),  satu komponen Kit Alat Globus
* Modul Aplikasi Penerima GPS (GRAM, bahasa Inggeris: *GPS Receiver Applications Module*)
* Sistem Pengurusan Tatasusunan Hubungan Grafik (GRAM; bahasa Inggeris: *Graphic Relational Array Management System*), satu perisian yang popular untuk spektroskopi 

Dalam **kesusasteraan**:
* Gram (mitologi), pedang dalam mitologi Norse 
* Gram dari Denmark, raja Denmark legenda
* Gram (Bumi-tengah), raja Rohan dalam fiksyen J. R. R. Tolkien

Untuk **orang dan tempat**:
* Jørgen Pedersen Gram, seorang ahli matematik dan aktuari Denmark
* Hans Christian Gram, ahli sains Denmark yang mereka pewarnaan Gram (sila lihat di atas)
* Peder Gram, seorang penggubah Denmark
* Zénobe Gramme, seorang jurutera elektrik Belgium
* Singkatan untuk nama Graham
* Kawasan perbandaran Gram, sebuah kawasan perbandaran di Denmark
* Gram (Denmark), sebuah bandar di Denmark
* Istana Kota Gram, sebuah istana kota di Denmark

## Rujukan
Susan Devoy

**Dame Susan Elizabeth Anne Devoy** (lahir 1 Januari 1964) ialah seorang pemain skuasy dari New Zealand yang mendominasi permainan ini pada lewat tahun 1980an dan awal 1990an. Dia memenangi Skuasy Terbuka Dunia sebanyak empat kali.

## Kerjaya
Lahir di Rotorua, New Zealand, Susan menghadiri Kolej Mary Mackillop (kemudian dinamakan sebagai Kolej John Paul). Dia mula bermain skuasy ketika dia berusia 6 tahun dan bermain secara profesional ketika berusia 17 tahun. Gelaran Terbuka Dunia pertamanya ialah pada tahun 1985, dan kemudian pada tahun 1987. Dia sekali lagi menjadi juara Terbuka Dunia pada tahun 1990 dan 1992. Sepanjang kariernya, Kejohanan Terbuka Dunia diadakan dua tahun sekali, yang menyebabkan dia gagal rekod kemenangannya. Dia memenangi Terbuka British sebanyak lapan kali, satu rekod yang hanya dapat dipecahkan oleh Heather McKay pada tahun 60an dan 70an dan Janet Morgan pada tahun 1950an.

## Keputusan Terbuka Dunia
*1985: **Menang** (menumpaskan Lisa Opie 9-4, 9-5, 10-8)
*1987: **Menang** (menewaskan Lisa Opie 9-3, 10-8, 9-2)
*1989: naib juara (tewas kepada Martine Le Moignan 4-9, 9-4, 10-8, 10-8)
*1990: **Menang** (menewaskan Martine Le Moignan 9-4, 9-4, 9-4)
*1992: **Menang** (menewaskan Michelle Martin 9-4, 9-6, 9-4)

## Pautan luar
*Laman di squashpics.com
Seloka

**Seloka** merujuk kepada puisi Melayu bebas yang tidak mempunyai bentuk tertentu dari segi rangkap, jumlah baris, sama ada mempunyai irama atau tidak. Secara amnya, seloka terdiri daripada ungkapan sejajar yang melebihi daripada dua baris, mempunyai kadensa yang sama seperti talibun dan prosa berirama. 

Satu ciri penting bagi seloka adalah mempunyai maksud mengejek, menyindir secara serius atau jenaka, mengkritik tingkah laku dan sifat negatif. 

Antara contoh seloka yang terdapat dalam kesusasteraan Melayu lama ialah :-
* Seloka Emak Si Rendang
* Seloka Pak Kaduk
* Seloka Pak Pandir

## Seloka Pak Kaduk
Aduhai malang Pak Kaduk
Ayamnya menang kampung tergadai
Ada nasi dicurahkan
Awak pulang kebuluran
Mudik menongkah surut
Hilir menongkah pasang
Ada isteri dibunuh
Nyaris mati oleh tak makan
Masa belayar kematian angin
Sauh dilabuh bayu berpuput
Ada rumah bertandang duduk
Andy Lau

**Andy Lau Tak-Wah** (; Kantonis: *Làu Dākwà*) (lahir 27 September 1961 di Hong Kong sebagai 劉福榮 *Làu Fūkwìng*) ialah seorang pelakon dan penyanyi dari Hong Kong.

## Karier

## Diskografi

## Duet
*Dengan Anita Mui
***Dance of a Dream*
***Don't Say Love Hurts*
***Moon Represents My Heart*

*Dengan Rosamund Kwan
***Xiang Yue Dao Yong Yuan* (相约到永远)

*Dengan Jacky Cheung
***Miao Xiang Tian Kai*

*Dengan Kelly Chen
***I Think I Don't Love You Enough*

*Dengan Sammi Cheng
***Happily Ever After*

*Dengan Sharon Cuneta
***In Your Eyes*

*Dengan Tony Leung
**無間道 (廣東版) - *Infernal Affairs (Versi Kantonis)* (2002)
**無間道 (國語版) - *Infernal Affairs (Versi Mandarin)* (2002)

## Pautan luar

* Laman web rasmi Andy Lau (Bahasa Cina)
* Kelab Antarabangsa Andy - Kelab Peminat Rasmi Andy Lau (Bahasa Cina/Jepun/Inggeris)
* Profile Andy Lau (Bahasa Indonesia)
Stephen Chow

**Stephen Chow** (juga **Stephen Chiau**) (; dirumikan sebagai: Chow Sing-chi ; pinyin : Zhōu Xīngchí; jyutping : zau1 sing1 ci4) (lahir 22 Jun 1962) ialah seorang pelakon dan pengarah filem Hong Kong popular yang berkemahiran dalam bidang komedi sehinggakan beliau digelar sebagai "Raja Komedi" oleh media hiburan Hong Kong.

## Kehidupan peribadi

## Karier
Chow memulakan karier sebagai pelakon tambahan untuk Rediffusion Television. Selepas itu beliau menyertai TVB pada tahun 1982. Chow memulakan debut filem pertamanya pada tahun 1988 menerusi filem Final Justice dan memenangi anugerah pelakon pembantu lelaki terbaik di Anugerah Golden Globe ke-25.

## Filemografi

## Pautan luar
* 
* Stephen Chow di Pangkalan Data Filem Hong Kong
Teromba

**Teromba** merupakan ungkapan berirama yang kelazimannya mengenai adat sebagai panduan atau amalan adat sesuatu masyarakat.  Ia merupakan sejenis puisi bebas yang mungkin mempunyai bentuk lain seperti pantun, syair, rubai dan talibun tetapi isi dan fungsinya merujuk kepada satu bidang tetap, iaitu adat. Puisi ini dikenali juga sebagai puisi adat. dan dikatakan berasal daripada masyarakat Minangkabau (Minang: *Tambo*). 

## Struktur
Teromba tergolong sebagai puisi tidak terikat kepada kata perbilangan. Teromba ada yang berangkap dan ada yang tidak. Jumlah perkataan dan suku katanya dalam sebaris tidak tentu. Begitu juga dengan rima dan jedanya. 

## Fungsi
* Bagi memberi panduan dan pengajaran mengenai cara hidup atau sistem hidup bermasyarakat yang baik dan harmoni melalui adat, peraturan dan undang-undang yang dibentuk.
* Mengekalkan norma-norma yang tertentu di dalam masyarakat yang telah dipersetujui oleh anggota masyarakat itu sejak turun-temurun.

## Rujukan
*Adnan Abd. Majid (Ed.). (2003). Mutiara Sastera Melayu Tradisional. KL:DBP.*
Sesomba

**Sesomba** merupakan sejenis bentuk puisi adat Minangkabau Melayu  yang kadangkala digolongkan sebagai Talibun .

## Rujukan
Qi'tah

’’’Qi’tah’’’ yang terawal mula muncul di alam Melayu dalam karya Taj al-Salatin, yang bererti potongan, keratan atau sebahagian. Ia merupakan jenis puisi yang membentuk qasidah yang menceritakan sesuatu topik dan mempunyai irama dan struktur yang sama dengan qasidah.

Qi'tah mempunyai antara dua hingga dua belas rangkap, dan dikelaskan dalam kategori sajak separuh terikat.

## Contoh Qi'tah '''Zalim'''
Celaka yang besar zalim itulah
Dengarkan daripada celaka
Ia neraka sentiasa sertanya aniaya
Itulah ia yang neraka ia
(Taj al-Sulatin 1966)
Masnawi

**Masnawi** atau juga *masnu’i, mathanawi*, dan *mathnawi* merupakan bentuk puisi yang berasal daripada Parsi dan di bawa ke alam Melayu. Sebagai puisi yang bersumberkan puisi Arab-Parsi, masnawi tidak popular di kalangan masyarakat Melayu dan oleh itu, genre ini tidak berkembang.

Masnawi dalam bahasa Melayu diperkenalkan oleh Bukhari al-Jauhari, di dalam karanganya, "Tajus Salatin" (Mahkota segala Raja). 

Masnawi bertemakan puji-pujian tentang kehandalan, ketokohan dan kemasyhuran seseorang tokoh. Masnawi berfungsi sebagai panduan , pengajaran dan nasihat kepada pendengarnya.

## Rujukan
*Adnan Abd. Majid (Ed.). (2003). Mutiara Sastera Melayu Tradisional. KL:DBP.*
Sajak

’’’’**Sajak**’’’ terawal di Tanah Melayu adalah ’’Ditengah Segara’’ hasil pena Pungguk. Ia diterbitkan oleh dalam ’’Majalah Guru’’ Jilid 10, 12 Disember 1933, yang merupakan penerbitan oleh sekumpulan guru yang berada di Maktab Perguruan Sultan Idris. 

**Pengaruh**

Sajak kini masih juga dipengaruhi oleh bentuk dan unsur-unsur pantun serta puisi, tetapi ia masih mempunyai sifat kelonggaran dalam perspektif protokol etika susunan susun galur dan juga jaringan jaluran dan rangkaian rangkai-rangkai campuran bahasa, yang dimasukan sekali sebagai serangkaian sajak dengan sifat dari pelbagai bahasa, pada kelaziman serta mudah ditemui dalam seni dan gaya penulisan sajak kesusasteraan dan juga puisi pantun tradisi melayu klasik adalah merupakan diantaranya merupakan dari jenis puisi lama yang sangat luas dikenal dalam bahasa-bahasa dituturi dan dikarang serantau Nusantara di Asia Tenggara, terutamanya bahasa Melayu. 

**Perincian serta ringkasan dan asas**

Perincian paling ringkas, untuk peringkasan serta pada asas-asas penulisan sajak, yang terdiri daripada dua baris asas yang mempunyai ikatan berirama,yang mempunyai sebutan yang sama pada rangkap pertama dan juga rangkap terakhir pada hujungnya, dan asas untuk baris-baris sajak pula boleh dikumpulkan menjadi empat, enam ataupun lapan baris ataupun seterusnya mengikut jenis kepanjangan tiap ilham serta idea diambil sebagai diantara ilham serta idea dijadikan sebagai  untuk setiap bait-bait perkataan dalam setiap sajak-sajak, yang mana baginya ialah selagi ia sesuai untuk disajakkan, dan sepanjang ia sesuai dengan kesesuaian asas penceritaan berkenaan gaya tema pilihan, yang telah dipilih oleh pemuisi dan penyajak serta dari tiap-tiap sajak-sajak yang dikaryakan oleh para-para tokoh-tokoh ilmuan dan juga serta para cendekiawan serta para penulis yang bekarya didalam bidang seni penulisan kesuseteraan puisi sajak melayu moden yang membezakannya dengan pantun tradisional tradisi melayu klasik.
Rubai

’’’Rubai’’’ berasal dari kesusteraan Parsi dan diwarisi oleh Islam dan di bawa ke alam Melayu. 

Rubai juga dianggap sajak separuh terikat berdasarkan bilangan suku kata dan rangkap yang tidak tetap.
Pulau Burung, Labuan

**Pulau Burung** ialah sebuah pulau di Labuan, Malaysia. Ia merupakan satu daripada enam pulau kecil bagi Wilayah Persekutuan Labuan.

## Rujukan
Pulau Daat

**Pulau Daat** merupakan satu salah daripada pulau yang tempat tumpuan pelancong di Wilayah Persekutuan Labuan , sebagai tempat beriadah dan bersuka-ria bersama keluarga. Keindahan *Pulau Daat* yang mempunyai pantai berpasir yang indah dan air yang jernih untuk para pengunjung berkelah dan mandi-manda bersama keluarga. Di *Pulau Daat*, para pengunjung dapat melakukan aktiviti di pantai seperti bermain layang-layang dan membina istana pasir sepanjang hari dan berehat bersama keluarga di situ dan menikmati keindahan alam semula jadi. *Pulau Daat* yang terletak di Wilayah Persekutuan Labuan ini amat popular dikalangan pengunjung tempatan dan luar tempat yang ingin lari daripada kesibukan kota dan mendapat ketenangan dan menikmati suasana pulau yang tenang dengan air laut yang jernih. Tidak hairanlah mengapa para pengunjong yang melawat Wilayah Persekutuan Labuan pasti tidak melepaskan peluang untuk berkunjung ke *Pulau Daat* dan meneroka keindahan pantai sambil menikmati suasana di yang sepi dan tenang.
 
## Geografi
Pulau Daat merupakan Pulau yang terletak di negeri Wilayah Persekutuan. Ia menjadi tumpuan pengunjung tempatan dan luar ke Wilayah Persekutuan Labuan. Pulau Daat memiliki iklim tropika dan airnya kekal suam sepanjang tahun, selesa untuk berenang. Terdapat banyak kekayaan semulajadi seperti batu-batu karang dan hidupan-hidupan laut yang menawan menanti untuk diterokai melalui aktiviti snokel. Suhu air berlegar sekitar 29 hingga 30°C sepanjang tahun sungguhpun ia boleh turun beberapa darjah pada musim tengkujuh pada penghujung tahun.
 
*Pulau Daat* mengadap ke arah laut China Selatan yang luas, dengan itu mengalami musim tengkujuh dengan gelombang besar pada penghujung tahun akibat tiupan angin timur laut. Keadaan ini menghalang nelayan daripada turun ke laut dan menjadikan aktiviti mandi-manda kurang sesuai akibat ombak besar dan kuat yang melanda kawasan pantai.
 
 
## Sejarah

Maksud daat adalah jahat dalam bahasa Lundayeh.

## Pembukaan
 
 
## Fauna dan flora
*Pulau Daat* memiliki tumbuhan tropika dan hutan malar hijau.
 
## Kemudahan
 
 
## Lihat juga
 
 
## Rujukan

 
## Pautan luar
* Pusat Pelancongan Malaysia (MaTiC)
* Pulau & Pantai Pusat Pelancongan Malaysia (MaTiC)
Cerita Kutai

**Cerita Kutai** merupakan berasaskan manuskrip yang diambil oleh Schoemann di Batavia sebelum tahun 1851.

Manuskrip ini mempunyai campuran penulisan antara Melayu dan Jawa, dan sesetengah ucapan dalamnya banyak kosa kata Jawa. Pada sesetengah tahap, perkataan Jawa dan tatabahasa telah diserap pada pola bahasa Melayu, tetapi ini tidak berlaku secara sekata.

## Rujukan luar
* http://www.anu.edu.au/asianstudies/mcp/N/Kutai_bib.html
Ceritera Asal Bangsa Jin & Dewa-Dewa

**Cerita Asal Bangsa Jin dan segala Dewa-Dewa** merupakan manuskrip yang diambil oleh Schoemann dari Jakarta (*Batavia*), antara 1845 dan 1851. Ia dipercayai ditulis sekitar 1700.

Ia mempunyai 10,470 perkataan, termasuk 27 rangkap.
 
## Naskah rujukan
* "Naskah B": Schoemann V 3, Staatsbibliothek, Berlin.

## Pautan luar
* http://www.anu.edu.au/asianstudies/mcp/N/ABJD_bib.html
Asrar al-Arifin

**Asrar al-Arifin** (bahasa Melayu:*Rahsia Orang yang Bijaksana*) atau judul penuhnya *Asrār al-'ārifīn fī bayān ‘ilm suluk wa al-tawḥīd* merupakan salah satu karya penting Hamzah Fansuri, iaitu seorang penyair yang dipercayai dilahirkan pada akhir abad ke-16 di Barus atau Panchor, Sumatera Utara. Pada tahun 1726, Francois Valentijn dalam bukunya Oud en Nieuw Oost-Indie (Hindia Timur Lama dan Baharu) pada bab mengenai Sumatera, menyebut Hamzah Fansuri sebagai seorang penyair yang dilahirkan di Fansur. 

Ḥamzah al-Fanṣūrī banyak mengarang kitab-kitabnya di Aceh dalam bahasa Melayu dengan menggunakan tulisan Jawi. Kitab ini telah diterjemah oleh Al-Attas pada tahun 1970.

## Rujukan
  

## Pautan luar
* S.M.N. Al-Attas, Rānīrī and the Wujūdiyyah of Seventeenth Century Acheh, Kuala Lumpur: MBRAS, 1966.
* A History of Modern Indonesia Since C. 1200, By Merle Calvin Ricklefs
* Traditional Malay Literature, Harun Mat Piah, Dewan Bahasa dan Pustaka, 2002 - Malay literature - 564 pages
* http ://www.bharian.com.my/Misc/DBP/Artikel/Penerbitan/20051219143911/ArtPenerbitan  - pautan mati - arkib
Hamzah Fansuri

**Hamzah Fansuri** ialah seorang penyair yang dipercayai dilahirkan pada akhir abad ke-16 di Barus atau Panchor, Sumatera Utara. Ada sarjana berpendapat bahawa Hamzah Fansuri dilahirkan di *Shahr Nawī*, yakni di Ayutthaya. Pada tahun 1726, Francois Valentijn dalam bukunya Oud en Nieuw Oost-Indie (Hindia Timur Lama dan Baharu) pada bab mengenai Sumatera, menyebut Hamzah Fansuri sebagai seorang penyair yang dilahirkan di Fansur. 

Hamzah Fansuri telah mengembara ke pelbagai tempat untuk menambah pengetahuannya seperti ke Mekah, Madinah, Baghdad, Pahang (Tanah Melayu), dan Kudus (Pulau Jawa). Ia menguasai bahasa Arab dan Parsi di samping bahasa Melayu yang memang menjadi bahasa ibundanya. Bahasa Melayu yang digunakannya itu sudah memperlihatkan bentuk seperti yang digunakan sekarang.

Hamzah Fansuri adalah pengembang Tarekat Wujudiyah. Fahaman ini beranggapan bahawa segala makhluk itu pada asasnya esa, kerana wujud daripada zat Allah. 

Dalam hujahnya menerusi kitab-kitab ini, terkesan bahawa Hamzah terpengaruh dengan faham Ibn Arabi, ahli tasauf yang masyhur pada akhir abad ke-12 dan awal abad ke-13. 

Bagaimanapun, tarekat Wujudiyah ini kemudiannya ditentang hebat oleh Nuruddin ar-Raniri yang mengatakan Tuhan kekal tidak terjejas dari ciptaannya.

Tidak diketahui secara pasti tarikh hasil karyanya itu ditulis kerana tidak ada catatan tentangnya. Yang diketahui ialah bahawa Hamzah Fansuri menghasilkan karyanya itu pada masa Sultan Iskandar Muda Mahkota Alam memerintah Aceh dalam tahun 1606-1636 M. Berdasarkan ini, dapatlah dikatakan bahawa karyanya itu tercipta pada awal abad ke-17. Ia menghasilkan beberapa buah syair dan prosa. Perhatikan bahasa yang terdapat dalam petikan 'Syair Perahu'nya ini:

Inilah gerangan suatu madah
Mengarangkan syair terlalu indah
Membetuli jalan tempat berpindah
Di sanalah i'tikad diperbetuli sudah

Wahai muda kenali dirimu 
Ialah perahu tamsil tubuhmu
Tiadalah berapa lama hidupmu 
Ke akhirat jua kekal diammu

Hai muda arif budiman 
Hasilkan kemudi dengan pedoman
Alat perahumu jua kerjakan 
Itulah jalan membetuli insan

Dengan penggunaan bahasa yang indah dan dengan perumpamaan yang sederhana, Syair Perahu ini pada suatu masa menjadi sebutan orang ramai. Ia digunakan oleh ibu bapa untuk menasihati anaknya agar mentaati ajaran Islam. 

## Karya Hamzah Fansuri
# Asrar al-Arifin (Rahsia Orang yang Bijaksana)
# Asrār al-`Ārifīn (Rahsia Sekelian Orang yang Bersuluk)
# Sharab al-Asyikin (Minuman Segala Orang yang Berahi) 
# Zinat al-Muwahidin (Perhiasan Sekalian Orang yang Mengesakan).
# Syair Si Burung Pingai
# Syair Si Burung Pungguk
# Syair Sidang Fakir
# Syair Dagang
# Syair Perahu
# Al-Muntahī

## Rujukan luar

* mengenai Hamzah al-Fansuri. 
* http://www.bharian.com.my/Misc/DBP/Artikel/Penerbitan/20051219143911/ArtPenerbitan
Syair Dagang

**Syair Dagang** merupakan salah satu karya Hamzah Fansuri, iaitu seorang penyair yang dipercayai dilahirkan pada akhir abad ke-16 di Barus atau Panchor, Sumatera Utara. Pada tahun 1726, Francois Valentijn dalam bukunya Oud en Nieuw Oost-Indie (Hindia Timur Lama dan Baharu) pada bab mengenai Sumatera, menyebut Hamzah Fansuri sebagai seorang penyair yang dilahirkan di Fansur. 

Syair Dagang merupakan salah satu dari jenis­-jenis syair yang berkenaan dengan agama ciptaan Hamzah Fansuri yang hidup pada pertengahan kurun yang kedua Masehi ke XVI di negeri Acheh di bawah pemerintahan Sultan Iskandar Muda Mahkota Alam. 

Di antara syair-syair ciptaan Hamzah Fansuri yang lain adalah:-
# Syair Burung Pingai 
# Syair Burung Pungguk 
# Syair Dagang
# Syair Perahu
# Syair Sidang Fakir

## Pautan luar
* http://www.bharian.com.my/Misc/DBP/Artikel/Penerbitan/20051219143911/ArtPenerbitan
Hadiah Nobel dalam Kesusasteraan

**Hadiah Nobel dalam Kesusasteraan** (, ) ialah penghargaan tahunan yang dikurniakan kepada mana-mana pengarang dari pelbagai negara yang "telah menghasilkan karya berkecenderungan idealistik yang paling cemerlang dalam bidang kesusasteraan" (*den som inom litteraturen har producerat det utmärktaste i idealisk riktning*) menurut wasiat Alfred Nobel. Setiap tahun, Akademi Sweden memutuskan siapa yang bakal menerima hadiah ini dan mengumumkan pemenangnya pada awal Oktober.

## Tatacara pencalonan

Setiap tahun, Akademi Sweden menghantar borang permintaan pencalonan untuk Hadiah Nobel dalam Kesusasteraan. Kesemua ahli-ahli Akademi, ahli-ahli akademi dan persatuan kesusasteraan, profesor-profesor kesusasteraan dan bahasa, bekas pemenang Hadiah Nobel dalam kesusasteraan, dan presiden-presiden pertubuhan penulis dibenarkan menamakan seorang calon kecuali diri sendiri.

Beribu-ribu borang permintaan dihantar setiap tahun, memulangkan kira-kira 50 cadangan. Cadangan ini mesti diterima oleh Akademi sebelum 1 Februari, selepas itu dikaji oleh Jawatankuasa Nobel. Pada April, senarai pencalonan dikurangkan kepada kira-kira 20 calon, dan pada musim panas dikurangkan kepada lima calon sahaja. Pada bulan-bulan berikutnya, dijalankan usaha mengkaji karya-karya calon yang layak tersebut. Pada Oktober, tiba masanya ahli-ahli Akademi mengundi, dan calon yang meraih lebih separuh undian dinamakan pemenang Hadiah Nobel dalam Kesusasteraan. Proses pemilihan undian ini tak banyak bezanya dengan Hadiah-Hadiah Nobel yang lain.

Sejak julung kali dianugerahkan, hadiah wang tunainya sering berubah-ubah dan kini berada pada nilai 10 juta krona Sweden. Pemenangnya juga menerima sebutir pingat emas dan diploma Nobel serta diundang untuk bersyarah di "Minggu Nobel" di Stockholm; acara kemuncaknya ialah upacara penyampaian hadiah dan majlis jamuan pada 10 Disember.

## Senarai penerima

## Rujukan

## Pautan luar
*The Nobel Prize Medal for Literature –  Official webpage of the Nobel Foundation.
*Graphics: National Literature Nobel Prize shares 1901–2009 by citizenship at the time of the award and by country of birth. From J. Schmidhuber (2010), Evolution of National Nobel Prize Shares in the 20th Century at arXiv:1009.2634v1
*What the Nobel Laureates Receive – Featured link in "The Nobel Prize Award Ceremonies" on the official site of the Nobel Foundation.
*"The rise of the Prize" – Article by Nilanjana Roy dealing with the history of the award by decade, from the 1900s to the 2000s.
* Alternative Nobel literature prize planned in Sweden
Mossberg 500

**Mossberg 500** merupakan senjata senapang patah yang direkacipta oleh O.F. Mossberg & Sons. Lebih tepat lagi sebagai model laras satu, Model 500 adalah siri yang mempunyai perbezaan luas pada sistem pengetuk, pam yang berulang-ulang, kesemuanya yang mempunyai asas yang sama pada receiver dan tindakbalas, tetapi berlainan dengan saiz kaliber, ukuran laras, udi senjata dan bahagian pengadang tangan.

## Ciri-ciri asas
Model 500 diasaskan dengan asas rekabentuk yang sama, sistem pam, yang turut menggunakan rekabentuk laras satu, dan sistem kunci selamat bagi mengurangkan sebarang tembakan secara tidak sengaja dilepaskan. Tiub peluru diletakkan dibawah laras, dan diikat pada bahagian *receiver*. Pelepas bolt diletakkan di bahagian kiri luar picu, dan kunci selamat diletakkan di bahagian atas receiver. Perbezaan pejera turut disediakan dari model ke model, daripada pejera biasa kepada receiver diletakkan pada bahagian ghost ring atau boleh dikembarkan dengan pejera teleskopik.

## Jenis Model 500
"Model 500" adalah antara versi senapang patah pam yang direka untuk peluru diameter 3" (76.2mm). Model standard menggunakan lima 2 3/4" (70mm) atau empat butir peluru berdiameter 3" didalam tiub dan satu didalam kurung. Model 500 menggunakan kaliber 12 gauge, 20 gauge, dan .410 bore, dengan pelbagai jenis 12 gauge yang terkini.

### Terakhir
Standard terakhir Model 500 ini disaluti dengan logam aluminium pada bahagian receiver dan digilapkan dan laras berwarna biru gelap. Model ini turut didatangkan dengan warna hitam yang tidak berkilat pada receiver, serta laras biru gelap. Mossberg juga turut mengeluarkan model berwarna celoreng, dalam jumlah yang berlainan. Bahagian udinya diperbuat daripada kayu atau polimer, jika udi diperbuat dengan polimer menggunakan warna hitam atau celoreng. 

### Kapasiti
Model 500 direka dengan sistem receiver yang berlainan, yang menggunakan sistem tiub peluru yang berbeza. Asas bagi Model 500 direka dengan tiub peluru menggunakan lima butir peluru 2 3/4", yang dipanggil model enam tembakan (tiub peluru diisi sepenuhnya dan sebutir dalam kurung). Model 500 juga turut direka dengan menggunakan tiub peluru dengan berkapasiti tujuh hingga lapan butir. Model bagi 590 menggunakan kapasiti lima dan lapan butir peluru dalam tiub, serta enam dan sembilan butir.

## Nombor Model bagi Mossberg 500
*500A = 12 gauge
*500C = 20 gauge
*500E = .410 bore
Heckler & Koch MP5K

**Heckler & Koch MP5K** *([[Jerman]]: Maschinenpistole 5 Kurz, Machine Pistol 5-Short)* merupakan sepucuk submesingan yang paling pendek buatan Heckler & Koch.
## Laman Luar

* Official Heckler & Koch website
* MP5 at HKPRO 
* Heckler & Koch MP5 Submachine Gun Variations
* Photos and descriptions of all MP5 variants at Scottsdale Gun Club
*Nazarian`s Gun`s Recognition Guide
*Nazarian's Guns Recognition Guide (MANUAL) HK MP5 Manual (.pdf)
* HK MP5
Arthur Weasley

**Arthur Weasley** adalah watak rekaan dalam novel Harry Potter karangan J.K. Rowling. Beliau yang merupakan ketua keluarga Weasley lahir pada 6 Februari 1950-an berkahwin dengan dengan Molly Prewett dan memiliki tujuh orang anak iaitu Bill, Charlie, Percy, Fred, George, Ron, dan Ginny. Arthur adalah anak kepada Septimus dan Cedrella Weasley. Cedrella adalah keturunan keluarga Black ("Berdarah Sihir Tulen"), tetapi berkahwin dengan Septimus Weasley yang berasal daripada keluarga miskin dan dikenali dengan "darah pengkhianat". Sirius mengatakan bahawa Arthur sebenarnya adalah sepupu keduanya.
 
Arthur Weasley bekerja di Kementerian Sihir di Jabatan Penyalahgunaan Artifak Muggle, dan pada tahun keenam Harry bersekolah di Hogwarts, beliau dinaikkan sebagai ketua Pejabat Pengesanan dan Penyitaan Sihir Pertahanan dan Benda Perlindungan Palsu. Arthur sangat ghairah dengan barangan Muggle, dan cita-cita terbesarnya adalah mengetahui cara pesawat terbang boleh tetap berada di langit. Kesukaannya adalah mengumpul barang-barang muggle seperti bateri.

Dalam Harry Potter and the Order of the Phoenix, Arthur adalah anggota Kumpulan Phoenix dan diserang oleh ular yang dikawal oleh Voldemort. Harry yang fikirannya bersambungan dengan Voldemort, melihat kejadian ini dalam tidurnya dan kemudian menceritakannya kepada Albus Dumbledore dan akhirnya Arthur dapat diselamatkan dan dibawa ke Hospital St. Mungo.

Arthur Weasley dalam filem dilakonkan oleh Mark Williams buat filem kedua, ketiga dan keempat.

## Salasilah


## Lihat juga
* Senarai Watak siri Harry Potter
Oliver Wood

**Oliver Wood** (dilakonkan oleh Sean Biggerstaff dalam filem Harry Potter and the Sorcerer’s Stone) adalah Kapten Pasukan Quidditch Gryffindor dalam tiga buku pertama, dan keluar dari Hogwarts pada akhir Harry Potter and the Prisoner of Azkaban. Wood adalah pemain berbakat dan amat meminati Quidditch, disebut-sebut sebagai salah sseorang Keeper terbaik yang pernah dimiliki Gryffindor. Wood memang dilahirkan sebagai pemimpin dan seorang kapten yang cukup tegas pada anak buahnya (tidak pernah menunda latihan Quidditch walaupun hujan lebat, memaksa anggota pasukannya bangun pada pagi-pagi buta untuk latihan, melewatkan waktu antara pelajaran untuk membincangkan taktik permainan dengan pasukanya) dan pernah dimarahi McGonagall gara-gara mementingkan Piala Quidditch daripada keselamatan Harry ketika Firebolt Harry dicurigai dikenakan sumpahan oleh Sirius Black dalam Harry  Potter and the Prisoner of Azkaban. Wood mengatakan bahawa dia tidak peduli kalau penyapu itu mejatuhkan Harry asalkan Harry sudah mendapatkan Snitchnya.

Musuh besarnya adalah Marcus Flint, Kapten Slytherin. Mereka dilihat saling berusaha untuk merenyukkan tangan ketika berjabat tangan sebelum pertandingan.

Semasa sekolah, impian terbesar Wood adalah memenangi Piala Quidditch untuk Gryffindor sebelum habis belajar. Sejak Charlie Weasley keluar dari Hogwarts, Gryffindor masih belum lagi memenangi Piala. Setelah Harry masuk ke dalam pasukan, Wood sangat berharap dia dapat merebut Piala tersebut. Namun, pada tahun pertama, Harry tidak dapat mengikuti pertandingan akhir kerana terluka berhadapan dengan Profesor Quirrell, pada tahun kedua, pertandingan dibatalkan kerana wujudnya serangan di dalam sekolah. Dalam Harry Potter and the Prisoner of Azkaban, barulah Wood berjaya menjuarai Piala Quidditch.  

Wood muncul seketika dalam Harry Potter and the Goblet of Fire; Harry, Ron dan Hermione terserempak dengannya di Perkhemahan Piala Dunia Quidditch. Setelah dengan bersemangat memperkenalkan Harry pada ibu bapanya, Wood mengatakan pada Harry bahawa dia menjadi pemain simpanan Puddlemere United, pasukan Quidditch tertua di England dan Ireland.

Setelah tamat sekolah, jawatan Wood sebagai Kapten Gryffindor digantikan oleh Angelina Johnson dan tahun berikutnya oleh Harry Potter.

Walaupun Wood tidak muncul lagi selepas buku keempat, tapi beberapa kali Fred dan George Weasley ada menyebut tentangnya.

Dalam siri buku Harry Potter ke-7, Oliver Wood telah kembali dalam membantu peperangan diantara Hogwarts dengan *[[Death Eater|The Death Eaters]]*. 

## Lihat juga
* Senarai Watak siri Harry Potter
Selat Karimata

**Selat Karimata** ialah sebuah selat yang lebar yang menghubungkan Laut China Selatan dengan Laut Jawa. Selat ini terletak di antara Pulau Sumatera dan Borneo di Indonesia.

Lebar selat ini sekitar 150 kilometer apabila diukur dari Borneo hingga Pulau Belitung. Pulau Belitung dipisahkan dari Pulau Bangka di timur oleh Selat Gaspar, manakala Bangka yang terletak dekat pesisir timur Sumatera dipisahkan oleh Selat Bangka. Kepulauan Karimata yang terletak di Selat Karimata di timur laut Beltung adalah lebih dekat dengan Borneo.
Pulau Belitung

**Belitung**, dahulu dikenali sebagai **Billiton**, ialah sebuah pulau kecil yang terletak berhampiran dengan pantai timur Sumatera, Indonesia, di Laut Jawa. Ia terkenal dengan lada putih dan timahnya. Pulau Belitung mempunyai lebih kurang 100,000 orang penduduk yang tertumpu di beberapa buah pekan. Kota utamanya Tanjung Pandan.

Pulau Belitung merupakan milik British sejak tahun 1812 sehingga diserahkan kepada Belanda melalui Persetiaan Inggeris-Belanda pada tahun 1824.

## Geografi
Pulau Belitung ialah sebuah pulau kecil, dengan rupa bumi yang agak berceranggah. Ia mempunyai banyak bukit dengan Gunung Tajam merupakan bukitnya yang tertinggi. Walaupun dipanggil gunung, tingginya Gunung Tajam tidak melebihi 1,000 meter.

Pulau Belitung dikelilingi oleh selat-selat yang agak tenang dan cetek. Pantai batu putih dan batu granitnya di Tanjung Tinggi, Tanjung Kelayang, Tanjung Binga dan Pulau Lengkuas merupakan destinasi melancong yang terkenal. 

## Pembahagian pentadbiran
Pulau Belitung terbahagi kepada dua buah kabupaten, iaitu Kabupaten Belitung dan Kabupaten Belitung Timur yang masing-masing mempunyai ibu kotanya di Tanjung Pandan dan Manggar. Cogan kata Kabupaten Belitung ialah "Bertuah", singkatan untuk *bersih, elok, ramah, tertib, ulet, aman dan harapan*. 

## Ekonomi
Sebahagian besar penduduk Pulau Belitung bekerja sebagai petani, pelombong, serta juga nelayan, khususnya mereka yang tinggal di kawasan pesisir pantai yang kaya dengan ikan. Berbagai-bagai masakan yang berbahan ikan menjadi makanan sehari-hari penduduknya. Kekayaan laut menjadi salah satu sumber mata pencarian penduduk Belitung. Sumber alam yang tidak kalah penting kepada masyarakat Belitung ialah timah. Usaha pelombongan timah dimulakan sejak dari zaman Hindia Belanda.

Selain perikanan dan timah, Pulau Belitung juga merupakan pengeluar tanah liat, dan pasir silika, serta juga lada hitam, dan minyak kelapa sawit. Setelah diangkatnya novel tetralogi film Laskar Pelangi karya putra daerah "Andrea Hirata" Pariwisata menjadi sektor yang digadang - gadang dapat menggantikan ketergantungan akan hasil pertambangan. Dikarenakan film yang lokasinya berlatar belakang keindahan alam pulau Belitung secara tidak langsung telah mempromosikan pariwisata pulau Belitung.

## Lihat juga
* BHP Billiton
*Billitone Capture
Charlie Weasley

**Charlie Weasley** (lahir 12 Disember 1972) adalah watak rekaan dalam siri *[[Harry Potter]]* karya J. K. Rowling. Charlie adalah anak kedua dalam keluarga Weasley. Dalam *[[Harry Potter dalam Piala Api]]*, Charlie digambarkan sebagai seorang dengan wajah yang lebar dan menyenangkan, sering terdedah kepada matahari yang mungkin menyebabkan banyak bintik-bintik. Charlie bertubuh gempal, seperti dua adik kembarnya Fred dan George, dan lebih pendek dari Percy dan Ron, yang terlalu kurus.

Charlie bersekolah di Hogwarts sejak 1983 hingga 1991. Dia keluar dari Hogwarts setahun sebelum Harry Potter mula bersekolah di sana. Di Hogwarts, dia adalah seorang pengawas dan kapten pasukan Quidditch dan menjadi Seeker legenda dalam pasukan Quidditch Gryffindor. Pada tahun pertamanya sebagai Seeker, Harry sering dibanding-bandingkan dengan Charlie. Walaupun Oliver Wood mengatakan bahwa Charlie Weasley sebenarnya boleh bermain untuk pasukan England, tetapi dia telah memilih untuk ke Romania untuk bekerja dengan naga.

Menurut Hagrid, Charlie sangat baik dalam menguruskan binatang dan menurut adiknya, Percy, Charlie memang bukan "orang yang duduk diam", yang mungkin mempengaruhi pemilihan kerjayanya. Charlie mengambil bayi naga Hagrid iaitu Norbert (yang ditetaskan secara haram) untuk dipeliharanya pada tahun pertama Harry. Dalam *[[Harry Potter dalam Piala Api|Piala Api]]*, Charlie bersama empat pasukan dari Kementerian Sihir membawa empat jenis naga ke Hogwarts untuk Tugasan Pertama Kejohanan Ahli Sihir Trio.

Charlie juga diceritakan terpaksa mengambil ujian Muncul Tiba-tiba sebanyak dua kali kerana pada kali pertama beliau tidak lulus akibat muncul setengah kilometer dari tujuannya, malah muncul di atas seorang Muggle, nenek tua yang sedang membeli-belah. Menurut Ron, Fred dan George tidak berani mengejek tentang hal ini kerana badannya yang besar.

Setelah kemunculan kembali Lord Voldemort, Charlie menyertai Kumpulan Phoenix dan bertugas untuk mendapatkan sokongan ahli sihir luar negara. Beliau tidak kembali ke England sejak *Piala Api*, namun kemungkinan Charlie akan muncul kembali dalam buku ketujuh untuk menghadiri perkahwinan abangnya, Bill dan Fleur Delacour.

## Lihat juga
* Keluarga Weasley
* Senarai Watak siri Harry Potter

## Rujukan
*  "JKRowling.com Archives: Birthdays" dari MuggleNet.com
*  Maklumat mengenai umur adik-beradik Weasley di JKRowling.com
Kaká

**Ricardo Izecson dos Santos Leite** (lahir 22 April 1982), lebih popular dengan sebutan **Kaká** () atau **Ricardo Kaká**, ialah seorang pemain Brazil yang telah bersara di barisan tengah penyerangan. Pada masa kejayaannya, dia diakui sebagai salah satu senarai pemain terbaik AC Milan, beliau handal dalam mengasas pas yang indah, langkahnya, kemampuan menjaring bola dan geleceknya menguasai barisan tengah padang. Beliau ialah salah satu daripada sembilan pemain yang berjaya memenangi Piala Dunia FIFA, Liga Juara-Juara UEFA dan Ballon d'Or.

Kaká memulakan kerjaya bola sepak liganya pada tahun 2001 dengan menyertai kelab Campeonato Brasileiro Saõ Paulo dan kemampuannya yang mengagumkan membuat AC Milan membeli kontraknya dan membawanya dari Amerika Selatan ke Eropah pada 2003. 

## Rujukan


## Pautan luar

* Profile - acmilan.com
* Career timeline, photo gallery and detailed statistics - Football Database
* Official IAAF Site
Tanjung Pandan, Belitung

**Tanjung Pandan** ialah sebuah kecamatan di Kabupaten Belitung, Kepulauan Bangka Belitung, Indonesia yang juga merupakan ibu kota Kabupaten Belitung. Ia adalah sebuah kota pelabuhan.

## Kelurahan
Kecamatan Tanjung Pandan terdiri daripada 12 buah kelurahan, iaitu:
# Buluh Tumbang
# Perawas
# Lesung Batang
# Pangkal Lalang
# Dukong
# Juru Seberang
# Tanjung Pandan
# Kampung Parit
# Tanjung Pendem
# Air Sagak
# Paal Satu
# Air Merbau
Camat

**Camat** ialah ketua kecamatan yang berkedudukan di bawah dan bertanggungjawab kepada Bupati melalui Setiausaha Kabupaten/Kota. Beliau dilantik daripada para pegawai perkhidmatan awam Kabupaten/Kota yang memenuhi syarat oleh Bupati/Walikota atas cadangan Setiausaha Daerah Kabupaten/Kota. Tugas Camat adalah sebagai penyeleras pemerintahan yang melaksanakan tugas-tugasnya di bawah bidang kuasa Bupati, sesuai dengan keperluan kecamatannya, serta juga kegiatan-kegiatan pemerintahan yang lain berdasarkan Peraturan Perundangan. Seorang Camat membawahkan Lurah, tetapi tidak membawahkan Kepala Desa.

Perkataan *camat* asal Jawa (Hanacaraka: *ꦕꦩꦠ꧀*) serapan *sěmat* dalam bahasa Sunda (Aksara: ᮞᮨᮙᮒ᮪) bererti sebatang jarum buluh yang disematkan menutup bungkusan daun pisang dikiaskan kepada peranan seorang camat mengukuhkan pentadbiran seorang wedana di atasnya.

## Lihat juga
* Kecamatan
* Penghulu mukim

## Rujukan
Shane Kinsman

**Shane Kinsman** (dilahirkan pada 13 November, 1997) merupakan pelakon kanak-kanak Amerika Syarikat disamping kembarnya Brent Kinsman. Memegang watak sebagai Kyle Baker filem *Cheaper by the Dozen (2003)* dan 2005 *Cheaper by the Dozen 2*. Beliau juga terkenal sebagai Porter Scavo menerusi *[[Desperate Housewives]]*.

## Lakonan

2005 - The Tonight Show with Jay Leno.... Shane Kinsman  (1 episod)

2005 - Cheaper by the Dozen 2 .... Kyle Baker 

2004 - The Wayne Brady Show.... Shanet Kinsman (1 episod)

2004-kini - Desperate Housewives .... Porter Scavo 

2003 - Cheaper by the Dozen .... Kyle Baker

## Pautan Luar
*  
* Get Desperate! - Shane Kinsman People Guide entry & news listings
Shawn Pyfrom

**Shawn Caminiti Pyfrom** (dilahirkan pada 16 Ogos 1986) merupakan pelakon drama televisyen dan filem Amerika Syarikat. Beliau dilahirkan di Tampa, Florida, dan mempunyai darah Itali. "Caminiti", merupakan nama tengahnya yang juga diambil bersemperna nama tengah ibunya. Pyfrom mempunyai seorang abang, Christopher dan adik perempuan, Amber.

Beliau dikenali sebagai *Andrew Van De Kamp*, anak kepada pasangan Bree (Marcia Cross) dan Rex Van De Kamp (Steven Culp) menerusi drama terbitan ABC, *[[Desperate Housewives]]*.  Beliau menjadi pelakon undangan untuk musim pertama (2004-2005) dan memegang watak pembantu pada musim kedua dan ketiga. Shawn terlibat dalam filem keluaran Walt Disney *The The Shaggy Dog* disamping Tim Allen dan Kristin Davis, selain *The Darkroom* bersama pelakon Erin Foster.

## Lakonan
*1998: *Pumpkin Man* (TV)
*1998: *From the Earth to the Moon* (Siri TV)
*1998: *A Wing and a Prayer* (TV)
*1999: *H-E Double Hockey Sticks*
*1999: *Come On, Get Happy: The Partridge Family Story* (TV)
*1999: *Michael Landon, the Father I Knew* (TV)
*2000: *A Day in a Life*
*2000: *Pay It Forward*
*2001: *Max Keeble's Big Move*
*2001: *Stanley* (Siri TV)
*2003: *My Life with Men* (TV)
*2004-7: *[[Desperate Housewives]]* (Siri TV) 
*2006: *The Shaggy Dog*
*2006: *The Darkroom*
*1998: *Chicago Hope* (episod "Risky Business")
*1998: *Ellen* (episod "These Friends of Mine"
*1998: *L.A. Doctors* (episod "What About Bob?")
*1998: *The Drew Carey Show* (episod "Kate's Family")
*1999: *Buffy the Vampire Slayer* (episod "Gingerbread")
*2000: *The Kids From Room 402* (episod "Schnitzy R.I.P.")
*2000: *7th Heaven* (episod "Words" & "One Hundred")
*2000: *Touched by an Angel* (episod "Bar Mitzvah")
*2000: *The Trouble with Normal (episod "Mail Trouble")
*2000: *Family Guy* (suara) (episod "E. Peterbus Unum" & "Emission Impossible")
*2001: *State of Grace* (episod "Where the Boys Are" & The Expanding Universe")
*2001, 2003: *The Division* (episod "Faces in the Crowd" & "Wish You Were Here")
*2001: *Reba* (episod "Don't Know Much About History")
*2002: *State of Grace* (episod"Dating Games")
*2002: *Malcolm in the Middle* (episod "Cliques")
*2003: *Oliver Beene* (episod "Divorce-o-Rama")
*2003: *The Brothers Garcia* (episod "Two Left Feet")
*2004: *Century City* (episod "Sweet Child of Mine")
*2004: *Drake & Josh* (episod "Pool Shark")
*2004, 2005: *Still Standing* (episod "Still Hangin' Out" & "Still Drinking")
*2004: *Nip/Tuck* (episod "Oona Wentworth")
*2004: *8 Simple Rules'' (episod "Out of the Box")

## Rujukan

## Pautan Luar
*Official Site 
*
*TVNZ biography of Shawn
Kepala Desa

**Kepala Desa** ialah ketua desa di Indonesia. Tempoh jawatannya enam tahun yang boleh diperpanjang lagi untuk satu penggal. Beliau tidak bertanggungjawab kepada Camat, tetapi hanya diselaraskan olehnya. Jawatan *Kepala Desa* juga disebut dengan nama lain, misalnya *[[Wali Nagari]]* di Sumatera Barat, *[[Pambakal]]* di Kalimantan Selatan, dan *[[Hukum Tua]]* di Sulawesi Utara.

Istilah *[[Lurah]]* sering kali dikelirukan dengan jawatan *Kepala Desa*. Sememangnya secara sejarah, ketua desa di Jawa umumnya dikenali sebagai *Lurah*. Namun dalam konteks Kerajaan Indonesia, sebuah kelurahan diketuai oleh seorang Lurah, manakala sebuah desa diketuai oleh Kepala Desa. Tentu sahaja kedua-duanya berbeza kerana Lurah adalah pegawai perkhidmatan awam yang bertanggungjawab kepada Camat, manakala Kepala Desa biasanya dijawat oleh sesiapa sahaja yang memenuhi syarat (biasanya berbeza-beza antara satu desa sama lain), dan dipilih secara langsung oleh penduduk desa setempat melalui Pilihan Raya Kepala Desa (Pilkades).

## Bidang kuasa
Bidang kuasa kepala desa antara lain termasuk:
* Memimpin pemerintahan desa berdasarkan dasar-dasar yang ditetapkan bersama Badan Musyawarah Desa (BPD)
* Mengajukan rancangan peraturan desa
* Menetapkan Peraturan Desa yang telah disetujui bersama BPD
* Menyusun dan mengajukan rancangan peraturan desa tentang Belanjawan Desa (APB Desa) untuk dibahaskan dan ditetapkan bersama BPD.

## Larangan
Kepala Desa dilarang menjadi:
* pengurus parti politik (tetapi boleh menjadi anggotanya)
* ketua atau anggota Badan Musyawarah Desa (BPD) dan lembaga kemasyarakatan
* anggota Dewan Perwakilan Rakyat Daerah (DPRD)
* terlibat dalam kempen-kempen Pilihan Raya Umum, Pilihan Raya Presiden, dan Pilihan Raya Kepala Daerah.

Kepala Desa boleh diberhentikan atas cadangan Ketua BPD kepada Bupati/Walikota melalui Camat, berdasarkan keputusan Badan Musyawarah Desa (BPD).

## Pilihan Raya Kepala Desa
Kepala Desa dipilih secara langsung melalui Pilihan Raya Kepala Desa (Pilkades) oleh penduduk desa setempat. Calon untuk jawatan Kepala Desa harus sekurang-kurangnya memenuhi syarat-syarat yang berikut:
* 25 tahun
* mempunyai sijil Sekolah Menengah Pertama (SLTP)
* merupakan penduduk desa setempat. 

Penyelenggaraan Pilihan Raya Kepala Desa dilaksanakan oleh Jawatankuasa Pilihan Raya yang dibentuk oleh Badan Musyawarah Desa (BPD). Keanggotaan jawatankuasa tersebut terdiri daripada para pegawai-pegawai perkhidmatan awam desa, pengurus lembaga kemasyarakatan, dan tokoh masyarakat.

Cara pemilihan Kepala Desa berbeza-beza antara satu desa sama lain. Pemilihan Kepala Desa dan tempoh jawatannya berdasarkan undang-undang adat setempat serta hak tradisionalnya setakat masih wujud dan diakui keberadaannya melalui peruntukan-peruntukan undang-undang adat setempat.

## Lihat juga
* Desa
* Kelurahan
* Kecamatan